Brüsszel megtámadta az új magyar babaváró támogatást
Csökkentené az állam által nyújtott babaváró támogatás kezességvállalási szintjét az Európai Bizottság, mivel álláspontja szerint a rendszer jelen állapotában uniós versenyjogot sérthet - írja a Magyar Nemzet.
A magyar családok megsegítésére vezette be a magyar kormány az új babaváró támogatást, melyet július 1-tõl lehet igényelni.

Ez a fiatalok közös életkezdéséhez szükséges költségek fedezésére szolgál tízmillió forintos hitel formájában, ha pedig két vagy három gyereket vállalnak, akkor ezt az összeget részben vagy egészben nem is kell visszafizetni.

Most ezt az új babaváró támogatást támadta meg Brüsszel.

A Magyar Nemzet információja szerint az Európai Bizottság a támogatást alkalmasnak tartja a versenyjog megsértésére. Az EB problémásnak véli a százszázalékos állami támogatási szintet, illetve annak is felmerült a lehetõsége, hogy egyes pénzpiaci szereplõk versenyelõnyhöz jutnak azáltal, hogy részt vesznek a programban.

A lap azt írja, hogy a szervezet attól tart, hogy kedvezõtlen elbírálás esetén a bankoknak vissza kellene fizetniük az állami támogatást, ez az eshetõség pedig eltántoríthatja a hitelintézeteket a programban való részvételtõl.

A magyar állam azzal érvel, hogy a felvetett problémák nem léteznek. Egyrészt a bank lefelé eltérhet a maximális kamattól, vagyis van tér a versenyre, továbbá senki nem jut versenyelõnyhöz, mivel a programban való részvétel minden piaci szereplõnek adott lehetõség.

Az EB fõként azt kívánja elérni, hogy a kamattámogatás és a kezességvállalás is álljon meg nyolcvan százaléknál, így biztosítva teret a versenynek. Emellett a testület azt is felvetette, hogy a támogatást ne a bankok, hanem egy állami szerv intézze.

Elõbbi a konstrukció teljes átalakítását igényelné, így a program jelen formájában nem lenne megvalósítható. Utóbbit a kormány azért nem akarja, mert inkább a bankok saját tõkéjébõl való hitelezést preferálja, semmint hogy az államháztartás terhére fizesse ki a támogatásokat.

A lap szerint a kormányzatot meglepte a brüsszeli ellenkezés, mert korábban sem a csokkal, sem a csokhitellel nem volt ilyen probléma, holott mind a kettõt a bankrendszeren keresztül folyósítják. Úgy tudjuk, a kormány véleménye szerint az ellenkezés kifejezetten a gyermekvállalást támogató programnak szól, és nem a konkrét konstrukciónak.
támogatás Brüsszel babaváró